Στο Ρέθυμνο καθιερώνεται σιγά σιγά η καλοκαιρινή …«Νύχτα Θεάτρου Αγιούτο».

* Την Τρίτη 30/05 από τις 20.30 θα βρίσκεται στη Φορτέτζα το θεατρικό εργαστήρι «Αγιούτο» του Πέτρου Μπουσουλόπουλου με ΔΥΟ παραστάσεις το ίδιο βράδυ , που θα σημάνουν την λήξη των μαθημάτων του εργαστηρίου μας στο Ρέθυμνο αλλά και το άνοιγμα των παραστάσεων του θεάτρου «Ερωφίλη» για την σεζόν 2022-23!

Μια από το Εφηβικό και μια από το τμήμα Ενηλίκων!

1η παράσταση από το Εφηβικό τμήμα

 «ΜΗΔΕΙΑΣ ΜΕΙΔΙΑΜΑ» διασκευή της Μήδειας του Μποστ  ώρα :20.30

 Η δική μας ματιά πάνω στη Μήδεια του Μποστ. Μιας κωμωδίας εμπνευσμένης από την ομώνυμη τραγωδία του Ευριπίδη, ο οποίος είναι ένας από τους πρωταγωνιστές της ιστορίας. Ο Ευριπίδης; Ναι, και όχι μόνο.. και ο Οιδίποδας και η Αντιγόνη. Ακόμα και καλόγρια έχει η ιστορία μας, και ψαράδες και πολλούς άλλους. Όλοι αυτοί είναι πρωταγωνιστές στην Μήδεια, την τραγωδία του Ευριπίδη; Όχι, στη Μήδεια, την κωμωδία του Μπόστ.

Ή μάλλον στην παράσταση μας ΜΉΔΕΙΑΣ ΜΕΙΔΙΑΜΑ με πρωταγωνιστές τους εφήβους του θεατρικού εργαστηρίου Αγιούτο!

Με άλλο μάτι είδαμε τη Μήδεια του Μποστ

Και όλους σας περιμένουμε για να σας πούμε πώς

Τα πάνω κάτω έρχονται σ’ αυτή την ιστορία

Οι έφηβοι οι μαθητές κρατώντας τα ηνία

Και όλα ανατρέπονται, οι λόγοι οι αιτίες

Το τί συνέβη κάποτε σε κάποιες τραγωδίες

Και μέσα από όλα αυτά που θα αφηγηθούμε

Της Ελλάδας τα ευτράπελα με ‘τρόπο’ θα σας πούμε..

 Σκηνοθεσία :Γεωργία Πολοπετράκη

Διάλειμμα 10’ και ακολουθεί….

η 2η παράσταση με το τμήμα Ενηλίκων ..

 «ΤΟ ΣΠΙΤΙ ΤΗΣ ΜΠΕΡΝΑΡΝΤΑ ΑΛΜΠΑ» Φεντερίκο Γκαρθία Λόρκα  ώρα: 21.30

 Το σπίτι της Μπερνάρντα Άλμπα. Το δράμα των γυναικών στα χωριά της Ισπανίας όπως αποτυπώνεται από τον Φρεντερίκο Γκαρσία Λόρκα. Η οπτική μέσα απο ένα τυπικό πατριαρχικό σπίτι. Η βία και η καταπίεση όπως διαμορφώνεται ακόμα και μέσα στις στενές οικογενειακές σχέσεις. Πώς λειτουργούν οι διάφοροι χαρακτήρες μέσα σε αυτό το αυταρχικό πλαίσιο; Πόσο αντιδρούν και πόσο συμβιβάζονται στο βωμό μιας επίπλαστης  ασφάλειας και ηρεμίας; Οι αναφορές  στη σημερινή πραγματικότητα είναι ανατριχιαστικά πολλές και το έργο του μεγάλου ποιητή, γίνεται το έναυσμα για τα ενήλικα παιδιά του θεατρικού εργαστηρίου Αγιούτο να καταγγείλουν τη βία και την κακοποίηση όπως συμβαίνει δυστυχώς μέχρι και σήμερα.

Σκηνοθεσία :Βασίλης Ξενικάκης

Καλλιτεχνική επιμέλεια : Πέτρος Μπουσουλόπουλος

Φορτέτζα - θέατρο Ερωφίλη

ΤΡΙΤΗ 30 ΜΑΪ́ΟΥ

ώρα 20.30

  Εισιτήρια στο ταμείο του θεάτρου

Γενική είσοδος : 12€

Παιδικό : 10€

Τιμή προπώλησης : 10€

- Σημεία προπώλησης

Βιβλιοπωλεία «Σελίδα»

(1)Μοάτσου 20 & (2)Κουντουριώτου 132

Πληροφορίες  6974820192